Document ID: /roh_data/filtered/fineweb-2-filterrobots_roh.jsonl.gz/24080

Il pli impurtant en curt:
- Navaglias e la schletta vista han sfurzà da serrar la pista per ils aviuns.
- Mesemna fissan stads planisads atterraments da 21 jets.
- L'eroport da Samedan funcziuna cun sgols sin vista.
Perquai ch'i ha dà blera naiv frestga e pervi da la vista nauscha han ils responsabels da la plazza aviatica a Samedan stuì serrar la pista per ils aviuns. Dapi mesemna en damaun n'han nagins aviuns pli pudì atterrar u partir da Samedan. Ultra da quai ha la naiv frestga chaschunà blera lavur: Il persunal dal ground service è abel da rumir l'entira plazza aviatica, circa 140'000 meters quadrats entaifer circa 1 ura.
La plazza aviatica funcziuna cun sgols sin vista
Ils pilots pon atterrar a Samedan be, sche la vista è buna. Quai fa vegnir l'entir manaschi magari dependents da l'aura. Ier, mesemna fissan stads planisads 21 jets, che avessan manà a l'eroport per atterrament en media var 5'000 francs.
Per l'enviern 2018/2019 è planisà dad introducir il sistem instrumental d'atterrament che sa basa sin GPS – cun quest sistem fiss il manaschi pli independents da l'aura.
RTR Telesguard 17:40